KZN-taxi-operateur doodgeskiet | Maroela Media
Mzovele Cele is omstreeks 08:00 doodgeskiet toe hy die daaglikse inkomste wou gaan afhaal, het die departement gesê.
"Die polisie het bekend gemaak dat 16 patroondoppies op die toneel aangetref is, wat 'n aanduiding is dat die persone swaar gewapen was en dat hul daad vooraf beplan was," het LUR Willies Mchunu in 'n verklaring gesê.
Mchunu het gelas dat 'n volledige ondersoek gedoen moet word en het gesê sy departement sal nou saam met die SA Nasionale Taxiraad in die provinsie werk om te bepaal of daar spanning in die bedryf was wat moontlik tot die misdaad gelei het.